ITEL สุดจิ๊ด ปิดเทรดวันแรกพุ่งเกือบ 60%
ITEL สุดจิ๊ด ปิดเทรดวันแรกพุ่งเกือบ 60% โดยราคาหุ้นปิดตลาดวันนี้อยู่ที่ 8.30 บาท บวก 3.10 บาท หรือ 59.62% จากราคา IPO ที่ 5.20 บาท สูงสุดที่ 8.35 บาท ต่ำสุดที่ 7.50 บาท มูลค่าซื้อขายที่ 3.13 พันล้านบาท
14 ก.ย. 2559

ผู้สื่อข่าวรายงานว่า ราคาหุ้นบริษัท อินเตอร์ลิ้งค์ เทเลคอม จำกัด (มหาชน) หรือ ITEL ปิดตลาดวันนี้ราคาอยู่ที่ 8.30 บาท บวก 3.10 บาท หรือ 59.62% จากราคา IPO ที่ 5.20 บาท สูงสุดที่ 8.35 บาท ต่ำสุดที่ 7.50 บาท มูลค่าซื้อขายที่ 3.13 พันล้านบาท ขณะที่ดัชนีตลาดหุ้นไทยโดยรวมบวก 0.78%
อนึ่ง ITEL เป็นผู้ให้บริการโครงข่ายใยแก้วนำแสง ให้บริการติดตั้งโครงข่าย และให้บริการพื้นที่ศูนย์สำรองข้อมูล เสนอขาย IPO จำนวน 200 ล้านหุ้น มูลค่าที่ตราไว้หุ้นละ 1.00 บาท ซึ่งคิดเป็นร้อยละ 40 ของจำนวนหุ้นที่ออกและเรียกชำระแล้วทั้งหมดของบริษัท โดยระดมทุนจำนวน 1,040 ล้านบาท เพื่อขยายธุรกิจ ชำระคืนเงินกู้ และใช้เป็นเงินทุนหมุนเวียน โดยมี บล.ฟินันเซีย ไซรัส เป็นที่ปรึกษาทางการเงิน และผู้จัดการการจัดจำหน่ายและรับประกันการจำหน่าย